Ne chomas ket pell war gein ar wiz hag eñ da vont diouzhtu da ward broadel Pariz evel sarjant hag, adalek ar 1añ a viz Genver 1792, en devoa enrollet er 104 Rejimant troadegiezh evel adjudant. Dan 20 a viz Ebrel he devoa disklêriet ar Republik ar brezel da Aostria. Mont a reas da ofiser er rejimant Rouergue : gantañ e kemeras perzh e Seziz Thionville (24 a viz Eost - 16 a viz Here 1792). En aner e klaskas al lu aostrian skoazellet gant Divroidi chall (François-René de Chateaubriand en o zouez) mont e-barzh ar gêr-mañ. Dan 18 a viz Meurzh 1793 e voe e-mesk ar soudarded bet trechet en Emgann Neerwinden.